Ka ga YBB Go nna moithuti Ikgolaganye le Rona Ka ga ronaBadiri
Mafoko a kamogelo a Modini
Mafapha a a dikarolo-dintsi a Legoro leno a rotloetsa tirisanommogo ya go rutwa ga dirutwa tse di sa tshwaneng tse di tswakaneng le patlisiso. Blegoro, le le fitlhelwag mo dikolong tse nne tseno, le motlotlo go bo le fitlheletse thuto e e kwa godimo, le tlhagisitsewa baporofešenale, patlisiso e e maleba le e e botlhokwa le go nna le seabe ga baagi. © Yunibesiti ya Bokone-Bophirima 2013 2 Samuele 16 | Beibele Inthaneteng | Phetolelo ya Lefase le Lefsa
16 Ge Dafida a tsheletše ka mošola wa tlhora ya thaba,+ a gahlanetšwa ke Tsiba+ mohlokomedi wa Mefiboshethe+ a na le dipokolo tše pedi+ di rwele disala e bile di rwešitšwe dinkgwa tše makgolopedi+ le dinkgwa tša makwapi a morara tše lekgolo+ le mekgobo e lekgolo ya dienywa tša selemo+ gotee le sebjana se segolo sa beine.+
2 Kgoši ya re go Tsiba: “Dilo tše di ra go re’ng?”+ Tsiba a re: “Dipokolo ke tša go nametša ba lapa la kgoši, senkgwa le mokgobo wa dienywa tša selemo ke tša masogana+ gore a je gomme beine ke ya yo a lapilego+ lešokeng+ gore a nwe.”
3 Kgoši ya re: “Morwa wa mong wa gago o kae?”+ Tsiba yena a re go kgoši: “O dula kua Jerusalema; ka gobane o itše: ‘Lehono ntlo ya Isiraele e tlo mpušetša pušo ya bogoši bja tate.’”+
4 Kgoši ya re go Tsiba: “Tseba gore dilo ka moka tša Mefiboshethe ke tša gago.”+ Tsiba a re: “Ke khunama+ pele ga gago kgoši mong wa ka. Anke ke hwetše kgaugelo mahlong a gago.”
5 Kgoši Dafida a fihla Bahurimi+ gomme gona moo gwa tšwelela monna wa ba lapa la ntlo ya Saulo yo leina la gagwe e lego Shimei,+ morwa wa Gera, a tšwelela a tšama a rogana.+
6 A betša Dafida le bahlanka ka moka ba kgoši Dafida ka maswika; batho ka moka le bagale ka moka ba be ba le ka lehlakoreng la le letona le la le letshadi la kgoši.
7 Se ke seo Shimei a se boletšego ge a be a rogaka a re: “Etšwa, etšwa wena monna yo a nago le molato wa madi,+ wena monna yo e sego wa selo!+
8 Jehofa o bušetša molato wa madi godimo ga gago ka baka la seo o se dirilego ba ntlo ya Saulo yo o bušitšego legatong la gagwe o le kgoši; Jehofa o nea Abesalomo morwa wa gago bogoši. Bjale o wetšwe ke bošula ka ge o na le molato wa madi!”+
9 Mafelelong Abishai morwa wa Tseruya+ a re go kgoši: “Ke ka baka la’ng mpša ye ya go hwa+ e rogaka kgoši mong wa ka?+ E re ke fete ke yo e kgaola hlogo.”+
10 Eupša kgoši ya re: “Ke na le taba mang le lena+ barwa ba Tseruya?+ Mo tlogeleng a rogake,+ ka gobane Jehofa o itše go yena:+ ‘Rogaka Dafida!’ Bjale ke mang yo a ka mmotšišago a re: ‘Ke ka baka la’ng o dirile ka tsela ye?’”+
11 Dafida a re go Abishai le bahlanka ba gagwe ka moka: “Šefa morwa wa ka yo ke mo tswetšego, o nyaka moya wa ka;+ bjale nka letela eng go tšwa go Mobenjamini!+ Mo tlogeleng a rogake, ka gobane Jehofa o itše a dire bjalo!
12 Mohlomongwe Jehofa o tla di bona+ ka mahlo a gagwe gomme Jehofa o tla mpušetša botse go e na le thogako ya Shimei ya letšatšing le.”+
13 Dafida le banna ba gagwe ba iša pele ba sepela tseleng mola Shimei yena a sepela a bapile le thaba, a sepela a bapile le Dafida gore a mo rogake;+ a mmetša ka maswika a dutše a lebane le yena a ba a mo gaša ka mmu.+
14 Mafelelong kgoši le batho ka moka bao ba bego ba na le yona ba fihla mo ba bego ba eya gona ba lapile. Ke moka ba khutša moo.+
15 Ge e le Abesalomo le batho ka moka, e lego batho ba Isiraele, ba tsena Jerusalema;+ Ahithofele+ le yena o be a na le yena.
16 Ya re gateetee ge Hushai+ wa Moarakhi,+ mogwera wa Dafida+ a fihla go Abesalomo, a re go Abesalomo: “A kgoši e phele!+ A kgoši e phele!”
17 Abesalomo a re go Hushai: “A bjo ke bjona botho bjo o bo bontšhago mogwera wa gago? Ke ka baka la’ng o se wa sepela le mogwera wa gago?”+
18 Hushai a re go Abesalomo: “Aowa nka se dire bjalo; eupša ke tla ema le go dula le yo Jehofa a mo kgethilego le batho ba gagwe le banna ka moka ba Isiraele.
19 Ke tla botšiša ka lekga la bobedi ka re: Ke hlankele mang? Na ke hlankele morwa wa gagwe? Go etša ge ke ile ka hlankela tatago, le wena ke tla go hlankela.”+
20 Ka morago Abesalomo a re go Ahithofele: “Lena banna, neang keletšo.+ Re ka dira’ng?”
21 Ahithofele a re go Abesalomo: “Robala le basadi ba tatago ba direthe,+ bao a ba tlogetšego gore ba šale ba hlokometše ntlo.+ Ge Isiraele ka moka e ekwa gore o rogile+ tatago,+ diatla+ ka moka tša bao ba go thekgago di tla matlafala.”
22 Ba hlomela Abesalomo tente ka godimo ga tlhaka,+ ke moka Abesalomo a robala le basadi ba tatagwe ba direthe+ Baisiraele ka moka ba lebeletše.+
23 Keletšo ya Ahithofele yeo a ilego a e nea mehleng yeo e be e le bjalo ka ge eka e tšwa go Modimo wa therešo. Go be go le bjalo ka dikeletšo ka moka+ tša Ahithofele+ tšeo a ilego a di nea Dafida le Abesalomo.